**HOVEDUTSKRIFT**

**Salangen Menighetsråd**

Tirsdag 3.9.2024 ble det avholdt møte i Salangen Menighetsråd.

Møtested: Menighetssalen i Salangen kirke

**Som medlemmer møtte:**

Andreas Bay

Ann Kristin Bakkemo

Inger Strand

Agnar Magne Fossbakk

Trine Dahlberg Torgersen

Turid Grethe Lomås Hauglid – 1 vara

Einar Hansen – vikarprest

**Forfall:**

Spr Grete Glemmestad

Torbjørn Paulsen

Vi bekrefter med vår underskrift at møtebokens blader, som vi signerer, er i samsvar med det som ble behandlet på møtet.

Hovedutskriften sendes medlemmene, varamedlemmene og prost Sigurd Skollevoll

* Side 1 av 3 -

**Til behandling var følgende:**

# **Sak 31/24 Godkjenning av innkalling og saksliste**

**Vedtak:**

Innkalling og saksliste godkjennes. Møtet er lovlig satt.  **Enst.**

**Sak 32/24 Godkjenning av protokoll fra Menighets/Fellesrådsmøte 11.6.24**

**Vedtak:**

Protokollen fra Menighets/fellesrådsmøte den 11.6.24 godkjennes. **Enst.**

**Sak 33/24 Referater**

1. AU hadde møte 4.6.24. Tilstede Andreas Bay, Ann Kristin Bakkemo og Tonje Østvik. Sakene til dagens møte ble gjennomgått.
2. KA – Tariffrevisjonen av Hovedtariffavtalen for Den norske kirke

Det anbefalte forhandlingsresultatet er nå vedtatt av Kas medlemmer i uravstemning. Alle fagforeningene har også godkjent resultatet. Lønnsendringene kan derfor iverksettes så snart som mulig.

1. Nordsamisk navn på Salangen kirke – Siellaga girku

Brev fra Nord Hålogaland bispedømmeråd

Statens kartverk melder i brev av 25. juni 2024 at de har vedtatt skrivemåte for det nordsamiske navnet til Salangen kirke: **Siellaga girku**.

Kirkeordning for Den norske kirke sier i §3 at navn på kirker fastsettes av bispedømmerådet. Nord-Hålogaland bispedømmeråd gav i sin sak 34/24 bispedømmets administrasjon fullmakt til å vedta samiske og kvenske navn på kirker i tråd med Kartverkets anbefalinger. Nord-Hålogaland bispedømmeråd fastslår derfor at **Salangen kirke har to likestilte navn: Salangen kirke og Siellaga girku.**

1. Sokneprest Grete Glemmestad er tilbake i 40 % jobb etter hofteoperasjon. I tillegg skal hun ha 5 uker ferie i høst. Einar Hansen er engasjert som vikar for Grete når hun har ferie, i tillegg til at han skal ta enkeltoppdrag ved behov.Kirkeverge Tonje Østvik går inn og tar ansvar for konfirmantundervisningen. Dette blir ikke som en del av kirkevergestillingen, men som en ekstra jobb. Nytt dette året er at det blir samarbeid med både Lavangen og Gratangen om konfirmantundervisningen.

**Vedtak:**

De fremlagte referatene tas til orientering. **Enst.**

* Side 2 av 3 -

**FR Sak 34/24 Bibelen til alle**

**Vedtak:**

Salangen menighetsråd er positive til Bibelen til alle aksjonen.

Vikarprest Einar Hansen kan stille med en bil en ettermiddag eller to.

Agnar kan være sjåfør på Labergshaugen og området rundt tidlig i uka

Ann Kristin kan være sjåfør i Rørbakkenområdet

Utfordre Torbjørn og Andreas til å lage rodekart.

Lag en god kunngjøring til sangkvelden 19. september og gudstjenesten 22. september hvor menigheten utfordres til å være med som sjåfører.

**MR Sak 35/24 Salmekveld med fokus på misjonsprosjektet**

**Vedtak:**

Det blir salmekveld med fokus å misjonsprosjektet søndag 13.oktober klokken 19.00

Bevertningsutvalget utfordres til å hjelpe til på kjøkkenet

Andreas, Trine og kanskje Turid kan bake noe.

**MR Sak 36/24 Gullkonfirmanter 2025**

**Vedtak:**

Leder i menighetsrådet tar kontakt med en av gullkonfirmantene og fatter et invitasjonsbrev som sendes ut til alle gullkonfirmantene.

**MR Sak 37/24 Gudstjenesteliste høsten 2024**

Vedlagt følger gudstjenestelisten for høsten 2024 til orientering.

Kommentar – utdeling av 4 års bøker, hvordan kan vi markedsføre dette bedre? I fjor var det flere som ikke fikk med seg at det skulle være utdeling. Tips få noen med en 4 åring til å legge det ut på barnehagesiden, legge det tidlig ut på facebooksiden, og selvsagt sende brev til alle.

**Vedtak:**

Salangen menighetsråd tar gudstjenestelisten høsten 2024 til orientering.

Møte slutt 19.15

Tonje Østvik

kirkeverge/daglig leder

* Side 3 av 3 -